पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना संक्रमण के मामले लगातार बढ़ते जा रहे हैं। आज शहर में 3 हजार 712 संदिग्ध मरीजों के टेस्ट किए गए। जिसमें से 817 नए संक्रमित मरीज मिले। अब शहर में 8 हजार 363 एक्टिव मरीज हो गए हैं। इसके साथ ही शहर के अस्पतालों में इलाजरत 14 संक्रमित मरीजों की मौत हो गई है।
कई इलाकों से आ रहे ज्यादा मरीज
शहर में मनीमाजरा में 63 ,सेक्टर-37 में 29 और मौलीजागरां में 28 मरीज संक्रमित मिले। इसके अलावा शहर के अन्य हिस्सों से भी संक्रमित मरीज लगातार मिल रहे हैं। शहर में अब तक 46 हजार 793 पॉजिटिव मिल चुके हैं। जिसमें से 37 हजार 898 मरीज ठीक हाे गए हैं।
शहर में आज 14 की मौत
शहर में अब संक्रमित मरीजों की मौत की संख्या लगातार बढ़ रही है। आज पीजीआई में इलाजरत 4 मरीज, सेक्टर-32 में इलाजरत 5 और सेक्टर-16 में इलाजरत 5 मरीजों की मौत हो गई। शहर में अब तक 532 मरीजों की मौत हो चुकी है।
शहर के अस्पतालों में बेड नहीं मिल रहे
शहर के अस्पतालों में संक्रमित मरीजों को बेड नहीं मिल रहे हैं। ज्यादातर मरीजों को ऑक्सीजन गैस की जरूरत पड़ रही है। ऐसे में प्रशासन ने शहर की संस्था को कोविड केयर सेंटर बनाने की अपील की थी। जिस पर कई संस्था ने कोविड केयर सेंटर बनाने में दिलचस्पी दिखाई है और उसे बना कर उसमें संक्रमित मरीजों को इलाज के लिए रखा गया है।
आज 494 पुरुष और 323 महिलाएं संक्रमित मिली
शहर में संक्रमित मरीजों में अधिकतर पुरुषों की संख्या सामने आ रही है। आज 494 पुरुषों और 323 महिलाएं संक्रमित मिली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva zho_Hant eng_Latn